Segunda División

Segunda División eli LaLiga2 on Espanjan miesten jalkapallon toiseksi korkein sarjataso ja toinen Liga de Fútbol Profesionalin ammattilaissarjoista. Sarjan ensimmäinen kausi pelattiin vuonna 1929, samaan aikaan pääsarja Primera Divisiónin kanssa. Sarjaan ottaa nykyisin osaa 22 joukkuetta, joista kauden päätteeksi kolme parasta nousee Primera Divisióniin ja neljä heikointa putoaa Segunda División B:hen. Segunda Divisiónin joukkueet pelaavat myös cup- kilpailu Copa del Reyssä. == Joukkueet kaudella 2024–2025 == * Albacete * Almería * Burgos * Cádiz * Cartagena * Castellón * Córdoba * Deportivo La Coruña * Eibar * Elche * Eldense * Granada * Huesca * Levante * Málaga * Mirandés * Oviedo * Racing Ferrol * Racing Santander * Sporting Gijón * Tenerife * Zaragoza == Historiaa == thumb|160px|Mestaruuspokaali. Segunda Divisiónin perustamisen jälkeen ensimmäisellä kaudella 1928–1929 sarjatasolla pelasivat seuraavat joukkueet: Sevilla, Iberia, Alavés, Sporting Gijón, Valencia, Betis, Oviedo, Deportivo La Coruña, Celta Vigo ja Racing Madrid. Sarjaporrasta alempana, Tercera Divisiónissa pelasivat: Cultural Leonesa, Murcia, Castellón, Gimnástica, Zaragoza, Valladolid, Osasuna, Tolosa, Barakaldo ja Cartagena. Vuosien mittaan joukkueiden määrä sarjassa on vaihdellut, aivan kuten sarjajärjestelmäkin. Kaudella 1934–1935 sarjataso jaettiin lohkoihin ja tämä sarjasysteemi säilyi useita vuosia. Kaudella 1968–1969 palattiin takaisin vanhaan yksilohkoiseen järjestelmään ja tämä on myös nykyinen systeemi. Vuonna 1977 sarjan viralliseksi nimeksi tuli Segunda División A, Segunda División B:n perustamisen vuoksi. Vuodesta 1984 lähtien sarja on kuulunut Liga de Fútbol Profesionalin alaisuuteen. Vuonna 2006 sitä alettiin kutsua nimellä Liga BBVA Banco Bilbao Vizcaya Argentaria -pankin kanssa tehdyn sponsorisopimuksen vuoksi. Kaudeksi 2008–2009 nimeksi vaihtui Liga Adelante, johtuen uusitusta sponsorisopimuksesta, minkä myötä Liga BBVA siirtyi korkeimman sarjatason nimeksi.Liga BBVA y Liga Adelante, nuevos nombres de Primera y Segunda a partir de 2008-2009 Público. Viitattu 9.9.2010. Sponsorisopimuksen päätyttyä sarjan viralliseksi nimeksi tuli LaLiga2 kaudesta 2016–2017 alkaen. Real Murcia on pelannut sarjassa eniten kausia (51). Sarjavoittoja sillä on kahdeksan kappaletta. == Sarjajärjestelmä == Sarjajärjestelmä on samantapainen kuin Primera Divisiónissa. Sarja pelataan joka vuosi, alkaen elokuun lopussa tai syyskuun alussa ja päättyen seuraavan vuoden toukokuussa tai kesäkuussa. Sarjassa olevat 22 joukkuetta kohtaavat toisensa kaksi kertaa, kerran jokaisella kentällä kauden aikana. Sarjaohjelma arvotaan ennen sarjakauden alkua. Ottelun voittaja saa kolme pistettä ja häviäjä saa 0 pistettä. Ottelun päättyessä tasan molemmat joukkueet saavat yhden pisteen. Kauden päättyessä 42:n ottelun jälkeen eniten pisteitä saanut on sarjan voittaja ja nousee sarjatasoa ylemmäksi Primera Divisióniin seuraavaksi kaudeksi yhdessä sarjassa toiseksi tulleen kanssa. Kolmas nousijajoukkue ratkaistaan sijoille 3-6 tulleiden joukkueiden välillä playoff menetelmällä. Ensin kolmanneksi ja kuudenneksi, sekä neljänneksi ja viidenneksi tulleet joukkuet pelaavat vastakkain kaksiosaisen ottelusarjan. Näiden voittajat kohtaavat sitten toisensa jälleen kaksi osaisessa ottelusarjassa ja tämän voittanut joukkue on kolmas nousija Primera Divisióniin ja sieltä putoaa kolme viimeistä joukkuetta Segunda Divisióniin. Segunda Divisiónin neljä viimeistä joukkuetta putoavat sarjaporrasta alemmaksi Segunda División B:hen, josta nousee tilalle sarjan neljä parasta joukkuetta. Jokaisella Primera Divisiónin joukkueella voi olla reservijoukkue Segunda Divisiónissa, mutta reservijoukkue ei voi nousta sarjaporrasta ylemmäksi. Jos joku reservijoukkue on kolmen parhaan joukossa, nousee sarjassa neljänneksi sijoittunut. Jos Primera Divisiónista putoaa joukkue, jolla on reservijoukkue Segunda Divisiónissa, putoaa sen reservijoukkue automaattisesti Segunda División B:hen, vaikka joukkueen sijoitus ei olisi sitä edellyttänytkään. == Nousijat == * 1928–1929 – Ei nousijoita * 1929–1930 – Alavés * 1930–1931 – Valencia * 1931–1932 – Betis * 1932–1933 – Real Oviedo * 1933–1934 – Sevilla ja Atlético Madrid * 1934–1935 – Hércules ja Osasuna * 1935–1936 – Celta ja Real Zaragoza * 1936–1937 – Ei pelattu sisällissodan vuoksi * 1937–1938 – Ei pelattu sisällissodan vuoksi * 1938–1939 – Ei pelattu sisällissodan vuoksi * 1939–1940 – Real Murcia * 1940–1941 – Real Sociedad, Deportivo, Castellón ja Granada * 1941–1942 – Real Betis ja Real Zaragoza * 1942–1943 – Real Sociedad ja Sabadell * 1943–1944 – Sporting ja Real Murcia * 1944–1945 – Alcoyano, Hércules ja Celta * 1945–1946 – Sabadell ja Deportivo * 1946–1947 – Alcoyano, Gimnàstic ja Real Sociedad * 1947–1948 – Real Valladolid ja Deportivo * 1948–1949 – Real Sociedad ja Málaga * 1949–1950 – Racing, Alcoyano, Lleida ja Real Murcia * 1950–1951 – Sporting, Real Zaragoza, Atlético Tetuán ja Las Palmas * 1951–1952 – Málaga ja Real Oviedo * 1952–1953 – Real Jaén ja Osasuna * 1953–1954 – Alavés, Las Palmas, Hércules ja Málaga * 1954–1955 – Real Murcia ja Cultural Leonesa * 1955–1956 – Osasuna, Real Jaén, Real Zaragoza ja Condal * 1956–1957 – Sporting ja Granada * 1957–1958 – Real Oviedo ja Betis * 1958–1959 – Elche ja Real Valladolid * 1959–1960 – Racing ja Mallorca * 1960–1961 – Osasuna ja Tenerife * 1961–1962 – Deportivo, Córdoba, Real Valladolid ja Málaga * 1962–1963 – Real Murcia, Pontevedra, Levante ja Espanyol * 1963–1964 – Deportivo ja Las Palmas * 1964–1965 – Pontevedra, Mallorca, Sabadell ja Málaga * 1965–1966 – Deportivo, Hércules ja Granada * 1966–1967 – Real Sociedad, Málaga ja Betis * 1967–1968 – Deportivo ja Granada * 1968–1969 – Sevilla, Celta ja Mallorca * 1969–1970 – Sporting, Málaga ja Espanyol * 1970–1971 – Betis, Burgos, Deportivo ja Córdoba * 1971–1972 – Real Oviedo, Castellón ja Real Zaragoza * 1972–1973 – Real Murcia, Elche ja Racing * 1973–1974 – Betis, Hércules ja Salamanca * 1974–1975 – Real Oviedo, Racing ja Sevilla * 1975–1976 – Burgos, Celta ja Málaga * 1976–1977 – Sporting, Cádiz ja Rayo * 1977–1978 – Real Zaragoza, Recreativo ja Celta * 1978–1979 – Almería, Málaga ja Real Betis * 1979–1980 – Real Murcia, Real Valladolid ja Osasuna * 1980–1981 – Castellón, Cádiz ja Racing * 1981–1982 – Celta, Salamanca ja Málaga * 1982–1983 – Real Murcia, Cádiz ja Mallorca * 1983–1984 – Hércules, Racing ja Elche * 1984–1985 – Las Palmas, Cádiz ja Celta * 1985–1986 – Real Murcia, Sabadell ja Mallorca * 1986–1987 – Valencia, Logroñés ja Celta * 1987–1988 – Málaga, Elche ja Real Oviedo * 1988–1989 – Castellón, Rayo, Mallorca ja Tenerife * 1989–1990 – Burgos, Real Betis ja Espanyol * 1990–1991 – Albacete ja Deportivo * 1991–1992 – Celta ja Rayo * 1992–1993 – Lleida, Real Valladolid ja Racing * 1993–1994 – Espanyol, Real Betis ja Compostela * 1994–1995 – Mérida, Rayo ja Salamanca * 1995–1996 – Hércules, Logroñés ja Extremadura * 1996–1997 – Mérida, Salamanca ja Mallorca * 1997–1998 – Alavés, Extremadura ja Villarreal * 1998–1999 – Málaga, Numancia, Sevilla ja Rayo * 1999–2000 – Las Palmas, Osasuna ja Villarreal * 2000–2001 – Sevilla, Betis ja Tenerife * 2001–2002 – Atlético Madrid, Racing ja Recreativo * 2002–2003 – Real Murcia, Real Zaragoza ja Albacete * 2003–2004 – Levante, Getafe ja Numancia * 2004–2005 – Cádiz, Celta ja Alavés * 2005–2006 – Recreativo, Gimnàstic ja Levante * 2006–2007 – Real Valladolid, Almería ja Real Murcia * 2007–2008 – Numancia, Málaga ja Sporting * 2008–2009 – Xerez, Zaragoza ja Tenerife * 2009–2010 – Real Sociedad, Hércules ja Levante * 2010–2011 – Betis, Rayo ja Granada * 2011–2012 – Deportivo, Celta ja Real Valladolid * 2012–2013 – Elche, Villarreal ja Almería * 2013–2014 – Eibar, Deportivo ja Córdoba * 2014–2015 – Betis, Sporting ja Las Palmas * 2015–2016 – Alavés, Leganés ja Osasuna * 2016–2017 – Levante, Girona ja Getafe * 2017–2018 – Rayo Vallecano, Huesca ja Valladolid * 2018–2019 – Osasuna, Granada ja Mallorca * 2019–2020 – Huesca, Cádiz ja Elche == Lähteet == == Aiheesta muualla == * Liga de Fútbol Profesionalin sivusto * Lista Segunda Divisionin mestareista Segunda Division